open-index/open-wikipedia-markdown huggingface dataset:
Andrej Kurkov

**Andrej Jurjevitsj Kurkov** (russisk: Андрей Юрьевич Курков, ukrainsk: Андрій Юрійович Курков [Andrij Jurijovytsj Kurkov], født 1961) er en ukrainsk forfatter. Han har skrevet 19 romaner og fem barnebøker, og skriver på russisk.

## Barndom og ungdom
Kurkovs far var testpilot for Sovjetunionen og moren var doktor. Kurkov begynte å skrive da han var syv år gammel. Da to av hans tre hamstere døde på tragisk vis, en av dem ble spist av en katt og den andre ble klemt i hjel av en dør, skrev han et dikt om hvor ensom den siste hamsteren følte seg. Da denne hamsteren også døde like etterpå, i et stygt fall ut balkongdøra og ned på asfalten, skrev han et nytt dikt om Lenin. Dette diktet sies å være inspirert av hans sovjetiske utdannelse på denne tiden.

Fordi han var en trent japansk oversetter, ble han ansatt i militærtjenesten for å assistere KGB. Men han fikk byttet papirene sine slik at han kunne jobbe for militærpolitiet i stedet. Dette gav ham en stor grad av frihet i og etter hans tjenesteperiode. Han fikk arbeid som fengselsvakt i Odessa, og i denne perioden skrev han alle sine barnebøker.

## Forfatter og bokselger
Kurkovs første roman ble publisert to uker før Sovjetunionens fall. Under de følgende sosiale og politiske urolighetene tok han sine første steg mot selv-publisering og distribusjon. Ved å låne penger fra venner, fikk han publisert omkring 75 000 bøker på egen hånd. Og mens han organiserte distribusjon rundt om i Ukraina, stilte han seg også opp i gatene for å selge bøker.

Som mange vellykkede forfattere hadde Kurkov problemer med å etablere den første publiseringskontrakten. Han skal ha blitt avslått 500 ganger før han endelig ble akseptert. I mellomtiden hadde han nesten skrevet ferdig åtte komplette romaner.

## Etablert forfatter
Senere i karrieren har han fått mer anerkjennelse, og han hylles nå som en av de mest suksessfulle russiskspråklige forfattere i tiden etter Sovjetunionens fall. Han har også mange høye plasser på europeiske bestselgerlister. Bøkene hans er fulle av svart humor, post-sovjetisk realia og elementer av surrealisme.

Kurkov er en ukrainsk forfatter, men han skriver på russisk. Dette har ført til kritikk, og noen mener at han på denne måten ikke er med på å støtte opp om den blomstrende ukrainske litterære bevegelsen.

## Utbredelse
Hans arbeider er oversatt til 37 språk, blant annet engelsk, japansk, fransk, kinesisk og hebraisk. Han har også skrevet skuespill. Hans artikler har blitt publisert i en rekke land.

## Bibliografi
* *Døden og pingvinen*, 1996, Cappelen forlag i 2006 ISBN 82-02-24590-7
* *Venn av avdøde*, 2001, Cappelen forlag i 2010 ISBN 9788202290436
* *Grå bier*, 2020, på norsk i 2023, Cappelen Damm, ISBN 9788202770631
* *Dagbok frå ein invasjon*, 2022, Cappelen Damm, ISBN 9788202764807

## Referanser


## Eksterne lenker
* 
* Døden og pingvinen hos Cappelen. Omtale, utdrag av anmeldelser og av boka
* Lenke til intervju med Andrej Kurkov på dansk
Michael Mallin

**Michael Mallin** (født 1. desember 1874 i Dublin, henrettet 8. mai 1916 samme sted) var en irsk republikaner og sosialist som var blant lederne for påskeopprøret i 1916, og ble henrettet for sin rolle i dette. 

## Liv og virke
Michael Mallin ble født i Dublin. Under påskeopprøret var han nestkommanderende for Irish Citizen Army under James Connolly. Han kommanderte gruppen som tok kontroll over St. Stephen's Green sammen med Constance Markievicz. Mallin ble regnet som en kompetent og modig kommandant, men det å forsøke å kontrollere St. Stephen's Green uten å samtidig ta kontroll over nærliggende byninger var dømt til å mislykkes. Det er uklart om dette var hans plan, eller om han manglet mannskap til å kunne ta bygningene. 

Han overgav seg den 30. april etter ordre fra Connolly. Under krigsrettsaken forsøkte han å nedtone sin egen rolle, men ble dømt til døden. Han ble henrettet ved skyting den 8. mai 1916.

## Referanser


## Litteratur
* Brian Hughes: *Michael Mallin*, Dublin: O'Brien Press, 2012.
Voyage ~sans retour~

***Voyage ～sans retour～*** er Malice Mizers andre album, og det første med sangeren Gackt. Medvirkende på albumet er Gackt (vokal, piano), Mana (gitar, synthesizer), Közi (gitar, synthesizer) Yu~ki (bass), og Kami (trommer).

## Sporliste
# «闇の彼方へ～» *[Yami no kanata e—]*  – 0:26
# «Transylvania»  – 4:01
# «追憶の破片» *[Tsuioku no kakera]*  – 6:23
# «premier amour»  – 4:55
# «偽りのmusette» *[Itsuwari no musette]*  – 5:13
# «N・p・s　N・g・s»  – 4:05
# «claire～月の調べ～» *[claire—Tsuki no shirabe—]*  – 5:47
# «Madrigal» – 4:04
# «死の舞踏» *[Shi no butō]*  – 5:25
# «～前兆～» *[—Zenchō—]*  – 4:19

## Eksterne lenker
*
Sympati

**Sympati** (fra latinsk *sympatha*, fra Gresk: συμπάθεια oversatt som *sympatheia*) er egenskapen å vise følelser som følge av en annen persons følelser, eller som en følge av en annen persons lidelse. F.eks hvis en person er lei seg så kan en vise sympati ved å selv bli lei seg eller vise medfølelse.

Sympati er nært koblet til *[[empati]]*, men er ikke det samme. Sympati sier at en føler det samme som personen og faktisk føler med ham/henne og ser likt på saken som personen. Dermed antyder sympati bekymring, eller omsorg og et ønske om å lette negative følelser som andre erfarer.

Dermed er det mulig å være:

* Empatisk, men ikke sympatisk, ved å forstå andres følelser men uten å "være enig" eller føle for den personens situasjon etc.

* Sympatisk, men ikke empatisk, ved å forstå (kanskje erkjenne) at noen er opprørt og ha viljen til å gjøre noe for å hjelpe personen, men uten å erfare deres følelser direkte og internt som en emosjonell tilstand innvendig (f.eks en person som ser en annen i elendighet, men føler ikke elendighet selv, men prøver å finne ut hva som er i veien og hjelpe).

Sympati er en emosjonell samhørighetsfølelse, det som påvirker den ene påvirker på tilsvarende vis den andre. *Medlidenhet* er et synonym for sympati. Sympati må utvikles fra *empati*. *Empati*, som er viktig i utviklingen av en moralsk sans, er evnen til å forestille seg selv i andres situasjon og forstå andres følelser, ønsker, idéer, motiver og handlinger.
Seán Connolly

**Seán Connolly** (død 24. april 1916) var en irsk republikaner som deltok og falt i påskeopprøret i 1916.

Connolly hadde kommandoen over en enhet fra Irish Citizen Army som ble sendt for å angripe Dublin Castle, setet for den britiske administrasjonen i Irland. Slottet var bare voktet av en liten garnison, men dette kjente ikke opprørerne til. 

Opprørerne skjøt en politimann utenfor slottet, men ble så møtt av skarpskytterild. Dersom de har kjent til at det var svært få soldater der kunne de ha lykkes i å ta kontroll over slottet, men da Connolly og flere falt under den britiske ildgivningen trakk de seg tilbake og tok i stedet Dublin City Hall. 

Connolly regnes som den første som falt under påskeopprøret.
ByLAN

**ByLAN** er et dataparty som arrangeres i høstferien i Bergen.

ByLAN har blitt arrangert hvert år siden 2002. Fram til 2005 ble det arrangert i Bergen Racket senter på Bønes. I 2006, 2007 og 2008 i Arenum Messesenter, mens det i 2009 vendte tilbake til Bergen Racket senter. Også ByLAN 2012 ble arrangert på Bergen Racketsenter.

ByLANs ble sist arrangert i 2017. I 2018 måtte de avlyse grunnet sviktende billettsalg, og har ikke blitt forsøkt arrangert siden.

## Historikk
ByLAN ble startet av Telenor sammen med Vestbo, Stor-Bergen og Bergen og Omegn Boligbyggelag, de tre største boligbyggelagene i Bergen. De første årene var det representantene fra de tre boligbyggelagene som administrerte arrangementet. Da Telenor trakk seg ut fra ByLAN i 2005, kom eventselskapet Possibility inn en periode som medarrangør og administrativ ansvarlig for arrangementet. Possibility mistet interessen for ByLAN etter 3 år. De siste årene er det også kun BOB som er igjen av boligbyggelagene, mens NextGenTel har kommet inn som den andre hovedsponsoren. ByLAN har siden 2008 blitt administrert av en intern og uavhengig ledergruppe. Flere i ledelsen har vært med siden starten i 2002. På det første arrangementet i 2002 var det i overkant av 100 deltakere. Deltakerantallet har øket jevnt hvert år, men det har nå stabilisert seg på ca. 900 deltakere.

I 2018 måtte ByLAN avlyse grunnet svinktende billettsalg, og har ikke blitt forsøkt arrangert siden. ByLAN som foretak eksisterer enda, men med nytt styre oppført i Brønnøysundregisteret, da opprinnelig styre fra før 2018 har trukket seg. ByLANs twitch.tv konto har streamet egen spilling et titalls ganger i løpet av 2021.

## Se også
*Liste over store norske datatreff

## Eksterne lenker
* ByLAN.net
* forum.bylan.net
Dublins rådhus

**Dublins rådhus** (engelsk: *City Hall*, irsk: *Halla na Cathrach, Baile Átha Cliath*), opprinnelig *Royal Exchange*, er en samfunnsbygning i Dublin, Irland. Det ble bygget mellom 1769 og 1779 i enden av Parliament Street ved siden av Dublin Castle, sentrum for den britiske regjeringen i Irland fram til 1922. Utformingen var ved arkitekten Thomas Cooley, og er et bemerkelsesverdig eksempel på arkitektur fra 1700-tallet i byen. Opprinnelig brukt av kjøpmennene i byen, er det i dag det formelle setet for Dublins bystyre.

Den eldste byadministrasjonen holdt til i middelalderbygningen Tholstel omtrent 400 meter fra rådhuset. I 1850 ble Royal Exchange kjøpt av Dublin Corporation (det tidligere navn på bystyret og dens administrative organisasjon) og ombygget slik at det kunne brukes som rådhus. Bygningen ble på begynnelsen av 2000-tallet restaurert til sitt opprinnelige utseende.

Det meste av byadministrasjonens stab er lokalisert i *Civic Offices*, en ny og kontroversiell bygning som ble reist over et nasjonalmonument, vikingbyens fundamenter på Wood Quay.

## Referanser


## Eksterne lenker
*
Dexter

**Dexter** betyr 'høyre' på latin, men har også flere betydninger:
*for TV-serien, se *[[Dexter (TV-serie)]]*
*for den animerte TV-serien, se *[[Dexters Laboratorium]]*
*Dexter Holland, vokalisten i The Offspring
*for den britiske forfatteren se Colin Dexter
*for den amerikansk jazzmusiker se Dexter Gordon
*for kurasen Dexter, se Dexterfe
*for beskrivelser av våpenskjold, se Heraldisk høyre
Fordakning

**Fordakning** (fra tysk: *Dach* – «tak») er en kort fremspringende, horisontal bygningsdel, en gesims, over en dørportal eller et vindu. Fordakningen utgjør som regel et rent dekorativt element. Den kan være avsluttet med en rett, vertikal kant på hver side, eller profilen kan fortsette rundt kanten. Dette kalles en forkrøpning, eller forkrøpping (fra tysk: Verkröpfung). Fordakningen er ofte tilsynelatende båret av pilastre. Fordakninger finnes både på bygningers fasader, og på innervegger.



## Referanser
Jon Stokke

**Jon Stokke** (1926–2000) var en tekstilkunstner og husflidsarbeider fra Levanger.

Stokke arbeidet med ulike husflidstradisjoner: han vevet åklær, sydde i hardangersøm, dyrket og bearbeidet lin, arbeidet med skillbragdåklær, tægerbinding, lagging og sveiping. Han var er periode også formingslærer ved Skogn Folkehøgskole. Han var også engasjert i teater, som instruktør og aktør. NRK laget et fjernsynsprogram om ham i 1986, med tittelen *Med lin og lyst*. 

Stokke bodde på gården Mønsterhaug i Levanger, som han drev sammen med kona Agnes. Han var nært knyttet til Finland, og besøkte landet mer enn 50 ganger. 

Han mottok Nord-Trøndelag fylkes kulturpris i 1993, Levanger kommunes kulturpris i 1990, og *Midt-nordisk kulturpris* i 1990, utdelt på *Midtnordiske kulturdager* i Jyväskylä. 
## Referanser
Die Hochzeit

***Die Hochzeit*** (*Bryllupet*), WWV 31, er en ufullendt opera av Richard Wagner ferdigstilt i 1932, samme år som han skrev librettoen. *Die Hochzeit* ble uroppført i 1938. 

Han oppgav operaen, etter at hans søster hadde uttrykt sin avsky for historien. Wagner tilintetgjorde derfor librettoen. Om historien vet man likevel at piken Ada skal giftes med den unge mannen Arindal. De inngikk ikke ekteskapet av kjærlighet, men av politiske hensyn. Aftenen før bryllypet trer Cadold, som hadde hatt et godt øye til Ada, inn i hennes værelse. Men Ada avviser Cadolts tilnærmelser og ender med, i sitt forsvar for sin dyd, å skubbe Cadolt ut over balkongen. Han faller og dør, men Adas følelser for Cadolt blir klar ved begravelsen: hun faller om ved siden av ham og dør.

I dag finnes bare tre deler av operaen. Av musikken er bare en septett overlevert. 

Svært lite musikologiske studier har blitt utført knyttet ti*l Die Hochzeit*. Wagner brukte navnene Ada og Arindal igjen, til hovedpersonene i *[[Die Feen]]* (1833), hans første fullendte opera. Siden det ser ut til å være noen tekstlige paralleller med *Die Feen*, er det mulig at vesentlige deler av dette uferdige verket kan ha blitt gjenbrukt der. 

## Litteratur

* Richard Wagner: *Mein Leben*. Vollständige, kommentierte Ausgabe. Herausgegeben von Martin Gregor-Dellin. List, München 1977, , S. 74–76

## Referanser


## Eksterne lenker
** hos International Music Score Library Project
Bormio

**Bormio** er et vintersportssted nord i Italia som ligger 1&nbsp;217 moh. rett sør for grensen til Sveits ved foten av Stelviopasset, som skiller Lombardia fra det tysktalende Sør-Tyrol.

Alpinanlegget Stevio er ofte vertskap for verdenscupen i alpint og fikk arrangere VM i alpint 2005, i skarp konkurranse med Norge. VM i alpint 1985 ble også arrangert der.

Alpint for menn og randonée under vinter-OL 2026 arrangeres også der.

## Referanser


## Eksterne lenker
*
Lars Løkken Østli

**Lars Løkken Østli** (født 1986) er en norsk tidligere ishockeyspiller som har spilt back for den svenske Elitserieklubben Luleå Hockey. 

Han spilte for den norske eliteserieklubben Storhamar Hockey fra 2005 til 2019. Østli fikk sitt gjennombrudd i 2005-sesongen og var med på A-vm for U21 i 2006.

Han representerte Norge under ishockey-VM i 2010.

## Referanser


## Eksterne lenker
* 
* Spillerens profil på Storhamar Dragons.no
Emlyn Hughes

**Emlyn Walter Hughes** (født 28. august 1947 i Barrow-in-Furness, død 9. november 2004) var en britisk fotballspiller. Han spilte og var kaptein for Liverpool FC på 1970-tallet etter at han kom dit fra Blackpool FC i 1967. Han ble i 1977 kåret til Football Writers' Association Footballer of the Year.

I sin tid i Liverpool vant han fire ligamesterskap, én FA-cuptittel, to UEFA-cuptitler og to europacuptitler. Han var førstevalget som midtstopper for Det engelske herrelandslaget i fotball.

Han forlot Liverpool FC i 1979 og gikk til Wolverhampton Wanderers og vant i 1980 Ligacupen med Wolverhampton Wanderers, som var den eneste cupen han ikke vant med Liverpool FC.

Han døde 9. november 2004 i sitt hjem i Sheffield 57 år gammel, han ble hedret med et minutts stillhet på Anfield da Liverpool spilte mot Middlesbrough FC i Carling Cup 2004.

Hughes var offiser av Order of the British Empire.

## Referanser


## Eksterne lenker
*
Antti Rahkonen

**Antti Rahkonen** (født 11. januar 1977 i Tammerfors, Finland) er en finsk ishockeyspiller som for øyeblikket spiller back for den danske eliteserieklubben AaB Ishockey. Han kom til klubben foran 2007-sesongen fra den norske eliteserieklubben Storhamar Dragons. Han debuterte for Storhamar mot Vålerenga i september 2002. Rahkonen har tidligere spilt for Tappara, KooVee, Hermes, Ässät, HPK og Gislaved.

## Eksterne lenker
* Spillerens profil på Storhamar Dragons.no
Rurouni Kenshin

|}
***Rurouni Kenshin*** er en japansk tegneserie og tegnefilm, manga og anime, skrevet av Nobuhiro Watsuki. Mangaen er på 28 bøker. TV-serien er på 95 episoder. Det er to OVAs (Rurouni Kenshin: Tsuioku Hen, på 4 episoder) og (Rurouni Kenshin: Seishou Hen, som er på 2 episoder). I tillegg er det blitt laget en spillefilm kalt *Rurouni Kenshin: Ishin Shishi no Requiem *som varte 90 minutter. Rurouni Kenshin-mangaen blir gitt ut av Schibsted Forlagene i Norge og kommer månedlig ut i *[[Shonen Jump]]*. Mangaen er på 28 bøker.

Filmene og OVAene er utgitt av en annen filmutgiver enn Media Blaster som ga ut TV-serien. ADVFILMS bestemte seg å forandre navnet for at fans ikke skulle blande deres utgivelse med Media Blasters utgivelse. Derfor bærer filmene og ovaene på navnet *Samurai X*. Navn endringen har skapt mye forvirring. Xen i tittelen Samurai X kan referere til arret som Kenshin har på venstre kinn.

## Handling
Handlingen foregår i Meijiperioden. Kenshin Himura var en drapsmann under Meiji-revolusjonen. Han var så god i jobben sin at folk ga han kallenavnet Battousai (= mester på å trekke sverd). Selv etter Meiji-revolusjonen bruker tyver navnet hans for å prøve å skremme den lokale befolkningen. Etter at Kenshin har mistet noen kjære har han lovet å aldri drepe igjen. Kenshin kommer omsider til en dojo hvor eierne blir plaget av en tyv som utgir seg for å være Battousaien. Kenshin beseirer ham og blir boende ved dojoen til Kaoru. Men det er mange mennesker som bærer nag både mot Kenshin og den nåværende regjeringen.

## Påvirkninger
Hovedpersonen Kenshin er delvis inspirert av en ekte drapsmann ved navn Kawakami Gensai. Gensai var blant annet kjent for å ha et feminint utseende, nok til at han ofte ble forvekslet med å være av motsatt kjønn. Det samme kunne bli sagt om hvordan Kenshin er tegnet. Watsuki er en fan av tegneseriene til Marvel.

## Sakabato
Kenshins sverd er veldig spesielt i og med egget på sverdet er omvendt slik at når Kenshin slår med sverdet slår han med den sløve siden, noe som reflekter hans pasifistisk holdning til vold.

## Eksterne lenker
* 
*
Arne Thomas Olsen

**Arne Thomas Olsen** (1909–2000) var en norsk skuespiller, regissør og teatersjef. Han spilte både i komedie og moderne dramatikk. 

## Biografi
Olsen var utdannet aktuar og arbeidet flere år i forsikringsbransjen før han gikk over til skuespilleryrket.

Olsen scenedebuterte i 1945, på Studioteatret, hvor han var ansatt til 1950. Her spilte han blant annet i *Stjernevognen*. Han var deretter med på etableringen av Riksteatret og spilte under tiden der i *Galgemannen* i 1949. Han var deretter ansatt ved Det Nye Teater 1951–52 og ved Folketeatret 1952–56. Han var leder for Statens Teaterskole 1953–63 og samtidig regissør ved Nationaltheatret 1958–68. Han var sjef for Rogaland Teater 1970–76. I tillegg til dette medvirket han i perioden 1947-1996 i en rekke radiohørespill. 

Som regissør for Nationalteatret sto han blant annet bak stykker som *[[Don Juan]]* (1960), *Neshornet* (1962), *[[Fysikerne]]* (1962) og *Saken Oppehneimer* (1966). Ved Fjernsynsteatret satte han blant annet opp *[[Mens vi venter på Godot]]* (1965). Ved andre teatre var han ansvarlig for stykker som blant annet *Det gode menneske fra Sezuan*, *Hjemmet og tilstanden, Den skallede sangerinnen, Svingen*, samt operetter som *Csardasfyrstinnen* og *Den skjønne Helene*. Som skuespiller på scenen huskes han kanskje best fra rollen som Luka i Maksim Gorkijs *Nattherberget* i 1973.

Olsen har også medvirket i noe filmer, slik som *[[Salige er de som tørster]]* (1997), *[[Et spøkelse forelsker seg]]* (1945) og *[[Bør Børson 2]]* (1976). På TV spilte han i flere episoder av den norske komiserien *[[Fleksnes]]*, blant annet som bibliotekar i ''Morderen som forsvant''.

## Filmografi
* 1997 *[[Salige er de som tørster]]* (Forfang)
* 1996 *Sånt är livet* (Haralds far)
* 1976 *[[Bør Børson 2]]* (Sorenskriveren)
* 1951 *[[Ukjent mann]]* (Sakføreren)
* 1951 *[[Alt dette og Island med]]* (Klokkeren) (et nordisk samproduksjon også kjent under tittelen *Kvinnan bakom allt*)
* 1945 *[[Et spøkelse forelsker seg]] (Fidias)

== TV-opptredener ==
* 1995 *Fleksnes* – *Morderen som forsvant* (bibliotekar) [filmet i 1981] (TV-serie)
* 1981 *Fleksnes* – *Det er noe som går* (lege) (TV-serie)
* 1977 *Helmer & Sigurdson* – *Solospill* (kriminalsjefen) (TV-serie)
* 1976 *Helmer & Sigurdson* – *Farlig yrke* (kriminalsjefen) (TV-serie)
* 1976 *Fleksnes* – *Visittkortet* (sint mann i døra) (TV-serie)
* 1976 *Fleksnes* – *Seier'n er vår* (mann i togkupe) (TV-serie)

== Regi ==
* 1969 *De gamle damene* ([[Fjernsynsteatret]])
* 1965 *Mens vi venter på Godot'' (Fjernsynsteatret)

## Referanser


## Eksterne lenker
*
Ola Hoel Johannessen

**Ola Hoel Johannessen** (født 1981) er en norsk tidligere ishockeyspiller som spilte back for Rosenborg i GET-ligaen.

I oktober 2006 gikk han til Comet fra den den svenske klubben Arboga, hvor han ikke lykkes særlig godt. Før overgangen til Arboga spilte Hoel Johannessen for den norske eliteserieklubben Storhamar Dragons, der han debuterte i 2003 mot Manglerud Star. Han har tidligere spilt for Gjøvik Hockey og Lillehammer. Hoel Johannessen blir regnet som en hurtig og anvendelig spiller.

Johannessen ble i 2001 kåret til årets nykommer i Lillehammer Ishockeyklubb.

Da Comet gikk konkurs høsten 2009 signerte han for Sparta ut 2009/10-sesongen. Han avsluttet karrieren som back i Lahore Pakistan.

## Referanser


## Eksterne lenker
*
Saint-Malo

**Saint-Malo** er en kommune i departementet Ille-et-Vilaine i regionen Bretagne nordvest i Frankrike. Byen er sous-préfecture i départementet. Selve byen har ca.  innbyggere, økende til nær  i turistsesongen. Med forsteder er folketallet omkring .

Omkring ca. år 1000 var stedet en øy hvor St. Aaron og St. Brendan grunnla et kloster, hvor en av munkene senere ble til St. Malo. Derav navnet.

Øya lå strategisk til ved utløpet av elva Rance og det ble anlagt sterke festningsmurer rundt det som i dag er «Byen innafor muren» *(på fransk "La ville intra-muros")*. Innbyggerne var stridige og tjente stort på å beslaglegge forbipasserende skip med last og mannskaper. I perioder hvor det var strid mellom England og Frankrike var dette en lovlig geskjeft. (korsar-virksomhet med kongebrev). Forholdet til øvrighetene har ikke alltid vært godt. Selvrådigheten gikk så langt at man omkring 1500-tallet like godt erklærte seg som republikk.

Skipsmannskaper fra Saint-Malo var med da Jacques Cartier  oppdaget St. Lawrence-elva og dermed fant en vei inn i Amerika. Tross kommunesammenslåinger har kapteinens hjemby ennå ikke blitt en del av Saint-Malo, men der står en statue av ham på festningsmuren. Øya ble først landfast ved at man anla en fyllingsvei til porten. Deretter brukte man nederlandske teknikker for å få havbunnen til å stige og fylte på store mengder masse på toppen av dette. Byen må i dag sies å ligge ytterst på et nes, hvor nybyen er mange ganger så stor i utstrekning som den opprinnelige.

Tidevannsforkjellene i byen er svært iøynefallende. Havbunnen langs kysten består i stor grad av sand- og mudderbanker, som er opptil to meter over havflaten ved fjære sjø. Man kan mange steder gå kilometervis utover. Mange gjør det for å plukke østers eller gå i båtene sine som ligger på bunnen. Ca. seks timer senere er det blått hav så langt du ser. Tidevannsstrømmene er nesten like sterke på sine steder som Saltstraumen i Nordland. Nesten all seriøs skipstrafikk må gå i dokk for å laste og losse.

## Befolkningsutvikling
***Antall innbyggere i kommunen Saint-Malo***

## Referanser


## Eksterne lenker
* 
* Kommunedata INSEE
Alf (Tyskland)

**Alf** er en kommune og landsby som ligger ved bredden av elven Mosel i den tyske delstaten Rheinland-Pfalz. Den ligger ved Mosels venstre bredd, ved munningen av den lille sideelven Alfbach, rett overfor det noe større tettstedet Bullay på høyre bredd.

Landsbyen ligger ca. 10&nbsp;km i luftlinje sør for byen Cochem, i nordenden av vindistriktene, og hadde 956 innbyggere ved inngangen til 2003.

Navnet Alf skriver seg fra den romerske bosetningen *Albis*, som ble omtalt første gang rundt år 50 f.Kr. På en høyde over landsbyen ligger borgen *Burg Arras*, som ble grunnlagt i det 12. århundre.

Den største arbeidsgiveren i Alf og i regionen er det finske emballasjekonsernet Huhtamaki.

## Referanser


## Eksterne lenker
*
T-40

**T-40** var en lett stridsvogn med amfibiekapabilitet utviklet for den sovjetiske hær og var i tjeneste fra 1939. Den skulle komme til å danne grunnlaget for en rekke lette stridsvogner utviklet senere som T-60 og T-70. Men etter kampanjen mot Finland fant man ut at amfibiekapabiliteten var unødvendig, og at bestykningen var utilstrekkelig og pansringen for tynn. Totalt ble bare 225 produsert.

T-40 hadde en bestykning på en 12,7&nbsp;mm DShK tung mitraljøse og panseret var mellom 7&nbsp;mm og 14&nbsp;mm tykt. Den hadde et mannskap på to og var drevet av en GAZ-202 bensinmotor på 70 hk. Den var utstyrt med propell og ror for fremdrift i vann.
Zell (Mosel)

**Zell** er en by som ligger ved elven Mosel, i Moseldalen i Tyskland. Den er en del av Cochem-Zell i delstaten Rheinland-Pfalz.

På torget i Zell har der i uminnelige tider stått en statue av en svart katt. "Swartze Katz" varemerket er registrert og beskyttet og er nøye avgrenset geografisk for hvilke vinmarker som kan benytte det.  Distriktet lever for en stor del av vinproduksjon, og da i størst grad med druetypen Riesling. Men etterhvert blir det også benyttet Sylvaner, Muller Thürgau, Späth Burgunder og inntil 7 % røde vintyper som Dornfelder, Regent m.m. Langt de fleste benytter varemerket Zeller Swartzer Katz, med undertittel på druetype eller vinmark. Forøvrig lever Zell og området stort av turisme. Kommunen/byen Zell består av fem bydeler, hvorav fire tidligere var egne kommuner.

Historien om opphavet til navnet Sw. Ktz skal forlyderlig ha vært som følger: Før i tiden – nesten fram til 1920 ble vinen omsatt i store og små fat, og ikke i flaske som i dag. tidlig på 1800 tallet var der en oppkjøper som kom ned elven Mosel for å gjøre sine innkjøp. Og turen stoppet bl.a. i Zell. Her hos en "Winser" – vinbonde var de nede i kjelleren for å smake seg fram til vinen han ville kjøpe. Etter å ha vært i gang en stund kom de til et fat der gårdens svarte katt satt oppå. Og ved alle forsøk til å nærme seg fatet, resulterte i at katten freste og skjøt rygg. Slik at det var ikke mulig å få prøve denne vin. Denne var tydeligvis i kattens eie. Oppkjøperen mente så at hvis katten gjorde så mye vesen av å beskytt måtte dette være en god vin. Og ba om å få kjøpe et annet fat av tilsvarende vin. Og så ble gjort. Vinen må ha smakt oppkjøperen veldig godt. For neste år kom han tilbake og spurte vinbonden om hvilken fat den i år beskyttet. Og bestilte sporenstreks nye fat av denne års utgave. Dette syntes vinbonden var et godt salgsargument og begynte å "markedsføre" Den sorte katts utvalgte vin. Og med stort hell. Etter hvert fikk denne bonden registrert dette som sitt varemerke. Men etter at arvingene hans har fått konkurrenter som prøvde å benytte varemerket. Gikk byen Zell til delstatsmyndighetene og fikk sterkere beskyttelse på navnet, men da med rett for hele kommunen til å benytte det. Etter hvert ha EU ratifisert varemerket på linje med Cognac i Frankrike.

Skal du reise med tog til Zell, må du løse billett til nabo byen Bullay, og ta buss videre. Dette da den gamle "Moselbahn" ble nedlagt og det ble bygget en expresslinje gjennom dalen til Luxemburg og Strasbourg.

## Bilder

File:Befestigung.jpg|To av tårnene til bymuren: Pulverturm og Viereckiger Turm
File:Zell-Mosel, kerktoren 2009-08-04 11.37.JPG|Kirketårnet
File:Zell-Mosel, kerk foto1 2009-08-04 11.31.JPG|Kirke


## Referanser


## Eksterne lenker
*
Isak Saba

**Isak Mikal Saba** (født 15. november 1875 i Nesseby, død 1. juni 1921 i Vardø) var en samisk lærer og politiker i den samiske bevegelsen. Han ble valgt inn på Stortinget som Arbeiderpartiets første samiske representant den 11. oktober 1906 og representerte Finnmark fra 1907 til 1912. Han var også ordfører i Nesseby fra 1914 til 1915. 

Saba arbeidet hele sitt liv for samenes sak. Han forsøkte å vekke den norske befolkningen til å ta ansvar for den kulturelle undertrykkingen av samene. Gjennom sitt virke som folkeminnegransker gjorde han også en stor innsats for å fremme og bevare samisk kultur.

Saba skrev i 1906 teksten til *[[Sámi soga lávlla]]*, som ved samekonferansen i 1986 ble gjort til samenes nasjonalsang.

## Referanser


## Litteratur
* Eriksen, Leif (1975): *Isak Saba, stortingsmannen*, hovedoppgave, UiO
* Lindstøl, Tallak (1914): *Stortinget og Statsraadet 1814-1914*. Kristiania
* Zachariassen, Ketil (2012): «Isak Saba, Anders Larsen og Matti Aikio – ein komparasjon av dei samiske skjønnlitterære pionerane i Norge» (PDF), *Nordlit* 29

## Se også

* Christian Andreassen

## Eksterne lenker
* 
* 
* Isak Saba Guovddáš 
* 
* Folkeminnesamlingen etter Isak Saba på SAMLA
Hommelfoss kraftverk

**Hommelfoss kraftverk** er et vannkraftverk i Matresdalen i Masfjorden kommune i Vestland.

Kraftverket ble påbegynt i 1917 av det tyske firmaet Badische Anilin- und Soda-Fabrik. Anlegget ble ikke ferdigstilt før under den andre verdenskrigen.  I 1986 ble den gamle kraftverksbygget erstattet av et nytt bygg.

Nedbørfeltet er på , og tilsiget er på .  Vannkraftverket utnytter et fall på  fra Hommelvatnet.

Installert effekt er  med en francisturbin. 
Kraftverket har totalt en midlere årsproduksjon er .

## Referanser


## Kilder
* 
* NVE vannkraftdatabase
* Eviny
* Gamle Hommelfossen kraftstasjon (arkiv)
* digitaltfortalt.no - Matrefaldene og Hummelfossen kraftverk
Michael O’Hanrahan

**Michael O'Hanrahan** (født 16. januar 1877 i New Ross i Irland, henrettet 4. mai 1916 i Dublin) var en av lederne for det irske påskeopprøret i 1916, og han ble henrettet for sin rolle i dette. 

Under påskeopprøret var han opprinnelig nestkommanderende for 3. bataljon av Irish Volunteers' Dublinbrigade under Thomas MacDonagh. I siste øyeblikk tok John MacBride over denne rollen. O'Hanrahans enhet var stasjonert ved Jacob's Biscuit Factory, en stilling hvor det var lite kamp fordi britene gikk utenom under fremmarsjen mot de sentrale stillingene. 

Etter kapitulasjonen ble O'Hanrahan stilt for krigsrett og dømt til døden. Han ble henrettet ved skyting i Kilmainham fengsel den 4. mai 1916.

## Referanser


## Litteratur
* Barton, Brian, "From Behind a Closed Door. Secret Court Martial Records of the Easter Rising", (Belfast 2002).
* Kostick, Conor, *Michael O'Hanrahan* (Dublin 2015).
* Martin, F.X, (ed.), *THe Easter Rising, 1916, and University College, Dublin* (Dublin 1966).
* Maye, Brian, *Arthur Griffith* (Dublin 1997).
* Townshend, Charles, *Easter 1916: The Irish rebellion* (London 2006).
Vestrebotn kraftverk

**Vestrebotn kraftverk** er et  Vannkraftverk i Høyanger kommune i Vestland.

Kraftverket ble åpnet i 1999 og utnytter fallet på  mellom de regulerte vannene Fridalsvatnet og Krokavatnet. Hele tilløpsrøret er nedgravd. Vannet benyttes lenger nede i vassdraget av Stordal og Matre kraftverk.

Nedslagsfeltet er på , og tilsig er på .

Installert effekt er  med en francisturbin. Midlere årsproduksjon er på .

Anlegget er eid og driftes av BKK.

## Referanser


## Kilder
* 
* NVE vannkraftdatabase
* Eviny
Matre kraftverk

**Matre kraftverk** ligger ved Matre i Masfjorden kommune i Vestland.

Kraftverket benytter vann fra Matrevassdraget og bruker Stordalsvatnet som reguleringsmagasin. Reguleringshøyde er mellom 476 og . I tillegg reguleres vassdraget lenger oppe i forbindelse med andre kraftstasjoner.

Nedslagsfeltet er på , og tilsig er på .

Installert effekt er 150 MW fra to francisturbiner. Årsproduksjon er 793 GWh. Fallhøyden er 464 meter.

Det overføres også vann fra Førdevassdraget og flere andre mindre vassdrag, som ellers ville ha rent ut i Sognefjorden.

Kraftverket var bygget som to adskilte kraftverk i samme fjellhall, Matre M og Matre H. I 2016 sto et nytt Matre Haugsdal ferdig, og det gamle Matre H fra 1959 ble nedlagt.

Anlegget er eid og driftes av BKK.

## Referanser


## Kilder
* 
* NVE vannkraftdatabase
* Eviny Matre kraftverk
* BKK Matre
Cato Ørbæk

**Cato Ørbæk** (født 1983) er en norsk  tidligere ishockeyspiller som spilte back hele sin karriere for den norske eliteserieklubben Storhamar Dragons med 11 sesonger og 454 kamper. Ørbæk har gått gradene i klubben og debuterte for a-laget i 2002 mot Stjernen. Ørbæk har vært skadeforfulgt opp gjennom karrieren, men regnes som en allsidig defensiv back. Han la opp som aktiv i 2012.

## Referanser


## Eksterne lenker
* 
* Spillerens profil på Storhamar Dragons.no
Geir Svendsberget

**Geir «Burger’n» Svendsberget** (født 22. mai 1974 i Oslo) er en norsk tidligere ishockeyspiller som spilte forward for den norske eliteserieklubben Storhamar Dragons. Han kom til klubben fra Hasle/Løren før sesongen 1997 og debuterte mot S.C. Bern under Europacupen samme år. Svendsberget la opp foran 2007–sesongen og ble regnet som en temposterk og fysisk spiller med god arbeidsmoral. Han fikk forøvrig også over 40 offisielle landskamper for Norge og han er en av Storhamars mest utviste spiller gjennom tidene.

## Referanser




## Eksterne lenker
* 
*
«Kongo» (1912)

**«Kongō»** var en japansk slagkrysser bygd i England for Den keiserlige japanske marine. Hun var den første slagkrysseren som ble bygd uten et kanontårn midtskips og var grensesprengende på mange måter.

## Karriere

Deltok i operasjonene mot den britiske "Force Z".
Deltok i operasjonene mot Midway som en del av invasjonsstyrken.
Guadalcanal: Bombarderte flyplassen "Henderson Field" natt til 14. oktober 1942.
Marianene, juni 1944.
Leyte, oktober 1944.
John MacBride

**John MacBride** (født 7. mai 1868, død 5. mai 1916 var en irsk republikaner. Han var en av lederne for påskeopprøret i 1916, og ble henrettet for sin rolle i dette. 

## Liv og virke
MacBride ble født i Westport i Mayo. Faren var Patrick MacBride, butikkeier og handelsmann, og moren var Honoria Gill. Han ble utdannet hos Christian Brothers i Westpost og senere ved St. Malachy's College i Belfast. Deretter jobbet han en periode i en tekstilbutikk i Castlerea. Han hadde studert medisin, men fullførte ikke studiene og begynte i stedet å jobbe for et legemiddelfirma i Dublin. 

Kort etter at Gaelic Athletic Association var stiftet var han mye sammen med Michael Cusack, og han meldte seg inn i Irish Republican Brotherhood (IRB). Han var også medlem av Celtic Literary Society, hvor han ble kjent med Arthur Griffith, som ble en god venn. I 1893 klassifiserte britene ham som en «farlig nasjonalist», og i 1896 reiste han til USA for IRB. Etter denne reisen emigrerte han til Sør-Afrika. 

Han kjempet i boerkrigen, hvor han opprettet Irish Transvaal Brigade. Den ble kjent som MacBride's Brigade etter grunnleggeren, men kommandanten var den irsk-amerikanske obersten John Blake. Brigaden ble offisielt anerkjent av boernes regjering, og MacBride fikk graden major og statsborgerskap i Transvaal. Omkring 500 irer og irsk-amerikanere kjempet i brigaden, ved flere tilfeller mot irske regimenter i British Army som Dublin Fusiliers og Inniskillings. MacBride var involvert i kamper ved Ladysmith, Colenso og andre steder. 

Innen mai 1900 hadde de irske kommandosoldatene blitt splittet opp i to irske Transvaalbridager. I Irland vokste støtten til boerne, og særlig Arthur Griffith og Maud Gonne drev pro-boeragitasjon. 

Etter boerkrigen reiste MacBride til Paris. Han giftet seg med Maud Gonne i 1903; de hadde møtt hverandre i 1900 gjennom W.B. Yeats. Sønnen Sean MacBride, som i 1974 vant Nobels fredspris, ble født året etter. Ekteskapet slo feil; det kom frem anklager om vold i hjemmet. MacBride vente tilbake til Dublin, og paret ble formelt separert. Ingen av dem giftet seg igjen. 

Ulikt de fleste av de andre lederne for påskeopprøret var MacBride ikke medlem av Irish Volunteers, og kjente ikke til planene. Men da han befant seg midt oppe i det tilbød han sine tjenester til Thomas MacDonagh, og ble straks satt inn som nestkommanderende for 3. bataljon av Volunteers' Dublinbrigade, stasjoner ved Jacob's Biscuit Factory. Han erstattet Michael O'Hanrahan i denne stillingen. Posisjonen var lite i kamp, ettersom britene hadde mulighet til å gå rundt den under fremrykningen mot de sentrale stillingene. 

MacBride ble arrestert ved kapitulasjonen. Han ble stilt for krigsrett og dømt til døden. Henrettelsen fant sted ved skyting i Kilmainham fengsel 5. mai 1916 , to dager før hans femtiførste fødselsdag. Hans siste ord var «Jeg har sett nedover for mange geværløp i den sørafrikanske krigen til å frykte krigen, så vær så snill å eksekvere dommen nå». Han ble gravlagt på Arbour Hill gravlund i Dublin.

## Referanser
Linus Stensson

**Linus Stensson** (født 7. november 1978 i Stockholm) er en svensk ishockeyspiller som for øyeblikket spiller forward. Han kom til klubben foran 2006-sesongen fra Hammarby og har tidligere spilt for de svenske klubbene Huddinge, Djurgården og den norske eliteserieklubben Storhamar Dragons. Stensson regnes som en defensiv spiller, men er også en farlig avslutter med god arbeidmoral.

## Eksterne lenker
* Spillerens profil på Storhamar Dragons.no
Marlboro County

**Marlboro County** er et fylke i den amerikanske delstaten Sør-Carolina. Det ligger i de nordøstlige delene av  staten og det grenser mot Dillon County i øst, Florence County i sør, Darlington County i sørvest og mot Chesterfield County i vest. Det har også grense mot delstaten Nord-Carolina i nord.

Marlboro Countys totale areal er 1&nbsp;257 km² hvorav 14 km² er vann. I 2000 hadde fylket 28&nbsp;818 innbyggere og administrasjonssenteret ligger i byen Bennettsville. 

## Eksterne lenker
*
Løypetympani

**Løypetympani** er en sykdom hos sau.

## Forekomst
Hos lam som har stått lenge inne uten tilgang på grovfôr, gjerne til det er 3-4 uker gamle. Eldre lam kan også angripes.

Forekommer også blant kyr og andre drøvtyggere som ikke har tilgang til, eller av andre grunner spiser feil for, f.eks. for mye ung rødkløver

## Symptom
Blodfattige lam med dårlig tilvekst.
Oppblåst mage, helst på høyre side. Økt puls og temperatur, diaré.
Lammet stryker med hvis ikke sykdommen oppdages i tide.

## Årsak
Lammene har ikke fått utviklet mage-tarmsystemet godt nok fordi det ikke har hatt tilgang på godt nok fôr. De vil likevel prøve å få i seg det de kan finne, som ikke alltid er av beste kvalitet og kan være blandet med møkk. En gassopphopning i løpen oppstår da på grunn av unormal bakterieflora.

## Behandling
Terramycin eller sulfa kombinert med gjæringsdempende middel og riktig fôring.

## Forebygging
La ikke lammene stå inne for lenge, pass på at hygienen i bingen er god, gi tilskudd av grovfôr og kalvepellets fra dag 1. Vurder jernbehandling dersom du har hatt problem tidligere.

## Trommesyke i mediene
Slakteriet Fatland i Oslo fikk i januar 2007 sterk kritikk fra Mattilsynet. Lam og sauer som var tatt inn til slakting ble i ett tilfelle oppbevart i flere dager, bare foret med kraftfôr. Det første av flere lam døde etter bare fire dager uten tilgang på høy.

## Referanser


## Eksterne lenker
* Småfesidene
* Lindholdt Data 
* NRK – Slakteri pinte sauer til døde
* Nettavisen iOslo – Mishandlet lam til døde
Honnstadknyken

**Honnstadknyken**, kalt «Knykjen» på folkemunne, er et fjell som ligger helt nord i Trollheimen. Fjellet har en høyde på 1&nbsp;071 moh, og er det høyeste av fjellene langs Surnadalen. Fjellet er et yndet mål for friluftsmennesker både sommer og vinter. 

## Referanser
Musikkhistorie

**Musikkhistorie** er en gren av musikkvitenskapen og historiefaget som studerer musikkens historiske utvikling. Musikken har en lang og kompleks historie, og finnes i alle kulturer gjennom tidene. En kulturs musikk er påvirket av alle andre aspekter av kulturen, for eksempel samfunnets sosiale og økonomiske organisering, den teknologiske utvikling, samt andre kunstarter. Musikken – og dermed musikkens historiske utvikling – varierer derfor mellom regioner og epoker.

## Eksterne lenker
*
Kjetland kraftverk

**Kjetland kraftverk** er et  vannkraftverk i Masfjorden kommune i Vestland.

Kraftverket er et elvekraftverk i Dalaelvi som er en sideelv i Haugsdalsvassdraget og utnytter et fall på .

Nedslagsfeltet er på .

Installert effekt er  med en francisturbin.

Kraftverket har totalt en midlere årsproduksjon på .

Anlegget er eid og driftes av Kjetland kraft as og regnes som et småkraftverk.

## Referanser


## Kilder
* 
* NVE vannkraftdatabase
* Fadum tekniske – Turbineverandør
Ibbenbüren

**Ibbenbüren** er en by og en kommune i Steinfurt landkreis i Nordrhein-Westfalen i Tyskland. Den ligger nær Mittellandkanal og Dortmund-Ems-Kanal, i vestre ende av Teutoburgskogen, om lag 20 km øst for Rheine og 25 km vest for Osnabrück. Folketallet er vel 51 581 (2008). 

Punkrockbandet Donots kommer fra Ibbenbüren.

## Bilder

IbbenbuerenPanorama.jpg|Panorama over Ibbenbüren
IbbenbuerenChristuskirche.jpg|Kristuskirken, Ibbenbüren


## Referanser


## Eksterne lenker
*
Eirik Skadsdammen

**Eirik Bruntjernsberget Skadsdammen** (født 23. mai 1981 i Kongsvinger) oppvokst på Lundersæter, bor i dag på Kongsvinger. Er en norsk tidligere ishockeyspiller og tidligere forward for eliteserieklubben Storhamar Hockey på Hamar, gjennom 18 sesonger og har Kongsvinger som moderklubb.

## Ishockeykarriere
Skadsdammen vokste opp på Lundersæter i Kongsvinger kommune, Skadsdammen drev med sykkel sammen med broren. Men begynte med ishockey som 12 åring, de begynte med spille på sjøene rundt Kongsvinger, både Steinreien og Øvre Digernessjøen. Da Kongshallen sto ferdig i 1992, ble Skadsdammen med fire kamerater fra Lundersæter for å prøve seg. Siden har det gått i hockey.

Skadsdammen kom til eliteserie-klubben Storhamar Dragons fra Kongsvinger IL Ishockey, Kongsvinger før 1999-sesongen og debuterte mot Frisk Asker i september samme år. Han regnes blant eliteseriens best trente spillere og har fem offisielle landskamper. (11. oktober 2006)

Høydepunktet i karrieren var nok da han avgjorde finalen i 2008 i sudden death. Det ble også et par B-VM for Norge av det. Han fikk en indian summer i 2014-15 da han noterte seg for karrierebeste 68 poeng i serie og sluttspill. Etter å ha avsluttet sesongen 17-18 med sitt tredje NM-gull var karrieren over, i alle fall på a-lagsnivå. Neste sesong ble det etterhvert comeback for Storhamar Yngres i 1. divisjon.

Skadsdammen draktnummer 8 henger i taket i CC Amfi.

## Referanser


## Eksterne lenker
* 
* Spillerens profil på Storhamar.no
Kirgisistans flagg

**[[Kirgisistan]]s flagg** består av et rødt felt med en gul sol i midten, med 40 stråler som representerer de 40 kirgisiske stammene. I solens sentrum blir en rød ring krysset av to sett med tre streker, en stilisert fremstilling av taket i en tradisjonell kirgisisk jurt. Dette skal både symbolisere forfedrenes tradisjonelle hjem og stå som et symbol for universet. Den røde fargen symboliserer mot og fryktløshet. Solens gule farge står for fred og velstand.

Flagget ble vedtatt under nasjonalforsamlingen Jogorku Keneshs åttende sesjon 3. mars 1992 og ble offisielt tatt i bruk to dager senere.

Kirgisistans flagg er tegnet av E. Aidarbekov, B. Jaichibekov, S. Iptarov, J. Mataev og M. Sydykov.

## Sovjetrepublikken Kirgisistans flagg

I tiden Kirgisistan var en del av Sovjetunionen førte landet flagg med sovjet-kommunistisk symbolikk. Det første av disse var rødt med republikkens navn påskrevet i gult. I 1953 fikk sovjetrepublikken Kirgisistan nytt flagg. Det var rødt, men uten inskripsjon. I stedet ble flagget basert på Sovjetunionens røde flagg med hammer, sigd og stjerne i kantonen. I tillegg hadde det vannrette striper i blått, hvitt og blått gjennom midten av flaggduken. De andre sovjetrepublikkene hadde flagg etter samme modell, med et eget mønster særegent for hver enkelt sovjetrepublikk.

## Historikk

## Kilder
*State symbolism fra Kirgisistans president

## Litteratur
**Album des pavillons nationaux et des marques distinctives. National flags and distinctive markings*, Service hydrographique et océanographique de la marine, Brest, 2000.
*V. A. Sokolov: *Flagi Rossijskoj Imperii i SSSR v dokumentakh*,  Moskva: MGIU, 2001.

## Referanser
Atlanterhavsvollen

**Atlanterhavsvollen** (Atlantikwall) var det 2685&nbsp;km lange, tyskbygde forsvarsverket som strakk seg fra Frankrike via Belgia, Nederland og Danmark, videre nordover langs kysten gjennom Norge, og inn på, den gang, finsk område.

Forsvarslinjen ble beordret bygget i 1941 da Adolf Hitler skrinla invasjonen av Storbritannia og rettet blikket østover. Linjen besto kort fortalt av en sammenhengende kjede av flere hundre kystfort som var tenkt å skulle stoppe en eventuell alliert invasjon.

## Bakgrunn

Atlanterhavsvollen var planlagt å strekke seg fra Norge til grensen mot Spania, men hadde store begrensninger, og var mer et verktøy i tysk propaganda, enn et reelt forsvarsverk. Den tyske øverstkommanderende i Vest-Europa, generalfeltmarskalk Gerd von Rundstedt anså den som «en billig bløff».

## Andre navn
* Atlanterhavsveggen
* Atlanterveggen
* Atlanterhavsmuren
* Atlantic Wall (engelsk)
* Atlantikwall (tysk)
* Mur de l'Atlantique (fransk)

## Se også
* Siegfriedlinjen
* Kystfort
* Festung Norwegen
* Schutzwallmedaljen
* Bunker
* Hitlertennene

## Referanser


## Kilder
### På norsk

* Beevor, Antony (2009): *D-dagen : slaget om Normandie*, Cappelen Damm, ISBN 978-82-02-29706-0
* Beevor, Antony (2012): *Den andre verdenskrig*, Cappelen Damm, ISBN 978-82-02-32861-0
* Davies, Norman (2007): *Europa i krig : 1939-1945 : ingen enkel seier*, Gyldendal, ISBN 978-82-05-38330-2
* Jensen, Ole Helmer (1969): *2. verdenskrig. Hvem, hva, hvor.*, oversatt til norsk av Stephan Lange, Chr. Schibsteds forlag, Oslo ISBN 82-516-0973-9 (e-bok fra NB)
* Howarth, David (1986): *D-dagen. Verdens største invasjon, 6. juni 1944.*, Norild forlag, ISBN 82-7225-149-3 (e-bok fra NB)
* Roberts, Andrew (2010): *Krigens storm : historien om andre verdenskrig sett med andre øyne*, Cappelen Damm, ISBN 978-82-02-27666-9
* Tamelander, Michael og Zetterling, Niklas (2004): *D-dagen : Den allierte invasjonen i Normandie 1944*, Spartacus, ISBN 82-430-0296-0
* Wilmot, Chester (1952): *Kampen for Europa*, Ernst G. Mortensens Forlag (e-bok fra NB)

### På engelsk

## Eksterne lenker
* 
* Bunkersite.com: About bunkers built by the Germans during 1933-1945 in the whole of Europe
* Museumscenter Hanstholm
* Atlanterhavsvollen Museum Noordwijk
* Tyske kystfort i Norge
Jeremy Clarkson

**Jeremy Charles Robert Clarkson** (født 11. april 1960) er en engelsk journalist, forfatter og TV-personlighet som har spesialisert seg på bil og motor. Han er best kjent for sin rolle i TV-programmene *[[Top Gear]]* og *[[The Grand Tour]]* sammen med sine kollegaer Richard Hammond og James May. Han var også programleder for *Top Gear* i perioden 1988 til 1999. Han kom tilbake til programmet i 2002, etter å ha gitt forslag til å forandre programkonseptet.  Fra 1998 til 2000 var han også programleder for sitt eget talkshow, *Clarkson*. Han skriver også ukentlige artikler for avisene *[[The Sunday Times]]* og *[[The Sun]]*.

Fra en karriere som lokal journalist i nordlige England, har Clarkson blitt kjent nasjonalt og internasjonalt via *Top Gear*, og blitt en gjenkjennbar offentlig personlighet som jevnlig opptrer på britisk TV i egne program og som gjest i andres programmer. Foruten bilprogrammer, har Clarkson også produsert programmer og bøker om emner som historie og ingeniørkunst.

Hans presentasjons- og skrivestil som har ofte ført til offentlige reaksjoner mot hans sære eller humoristiske synspunkter. Han har også samlet seg en betydelig tilhengerskare i offentligheten og blitt kreditert som en betydelig faktor for at *Top Gear* har gjenoppstått som et av de mest populære TV-programmene på BBC.

Den 10. mars 2015 gjorde BBC alvor av tidligere muntlige advarsler, og suspenderte Clarkson på bakgrunn av uenigheter med en av produsentene. 25. mars samme år, meldte BBC at Clarkson mistet jobben i selskapet.

Etter karrieren sin i BBC, gikk han over til Amazon og var med i blant annet ''The Grand Tour'' og ''Clarkson's Farm''. I tillegg var han vert i *[[Who Wants to Be a Millionaire?]].*

## Bibliografi
Clarkson har skrevet humoristiske bøker om biler og andre emner, og mange av bøkene er samlinger av artikler som han har skrevet for *The Sunday Times*.
* *Jeremy Clarkson's Motorworld*, 1996
* *Clarkson on Cars*, 1996
* *Clarkson's Hot 100*, 1997
* *Planet Dagenham*, 1998
* *Born to Be Riled*, 1999
* *Jeremy Clarkson On Ferrari*, 2000
* *The World According To Clarkson*, 2004
* *I Know You Got Soul*, 2005
* *And Another Thing...*, 2006
* *Don't Stop Me Now!!* 2007
* *For Crying Out Loud!* 2008
* *Driven to Distraction*, 2009
* *How Hard Can It Be?* 2010
* *Round the Bend*, 2011

## Referanser


## Eksterne lenker
* 
* 
* 
* Archive of Clarkson's ''Sunday Times'' columns